pythainlp/thai-wiki-dataset-v4 huggingface dataset:
จานทราต

จานทราต (, ; #เปลี่ยนทาง) เป็นสำนวนภาษาเบงกอล, ฮินดูสตานี และฮินดีที่ใช้ในประเทศบังกลาเทศ, ปากีสถาน และอินเดียสำหรับการฉลองวันก่อนอีดิลฟิฏร์ของชาวมุสลิม และอาจหมายถึงคืนจันทร์ดับที่เป็นสัญลักษณ์ของการเข้าเดือนเชาวาล จานด์ราตเป็นช่วงเวลาที่ครอบครัวกับเพื่อนฉลองกันในที่เปิด ในวันสุดท้ายของเราะมะฎอนเพื่อดูจันทร์ดับ ซึ่งเป็นสัญญาณการมาของเดือนเชาวาลและวันอีด เมื่อเห็นดวงจันทร์แล้ว ผู้คนจะกล่าวให้พรแก่กันว่า "จานทราตมุบาร็อก" ("สุขสันต์คืนจันทร์ดับ") หรือ "อีดมุบาร็อก" ("สุขสันต์วันอีด") ผู้หญิงจะตกแต่งมือเธอด้วยเมห์นดี (เฮนน่า), ผู้คนจะเตรียมของหวานสำหรับวันอีดและไปซื้อของครั้งสุดท้าย ถนนในเมืองดูสว่าง ห้างกับตลาดถูกประดับด้วยเครื่องตกแต่งและจะเปิดต่อในเวลากลางคืน "จานทราต" เป็นงานฉลองของชาวมุสลิม (และบางครั้งก็มีคนต่างศาสนิกด้วย) ในเอเชียใต้ ซึ่งเทียบได้กับคริสต์มาสอีฟ
ศัพทมูลวิทยา.
คำศัพท์นี้มาจากภาษาสันสกฤตสองคำ คือ "จันตระ" (चंद्र) "ดวงจันทร์" กับ "ราตรี" (रात्रि) "กลางคืน"
การฉลอง.
หลังจากคณะกรรมธิการรูเอ็ต-อี-ฮิลาล (Ruet-e-Hilal Committee) ประกาศเห็นจันทร์ดับ โดยจะมีการประกาศจากมัสยิด, ช่องโทรทัศน์ และสถานีวิทยุแล้ว การฉลองจะเริ่มเกือบทันทีและดำเนินการต่อจนถึงเวลาละหมาดซุบฮี ครอบครัวทั้งหมดจะไปที่บาซาร์, ตลาด และห้างสรรพสินค้า ผู้หญิงมักซื้อชัลวาร์กะมีซ (Shalwar Kameez), กำไล, เครื่องเพชร และกระเป๋า ในขณะที่ผู้ชายจะสนใจกับรองเท้า มีการให้ของขวัญและของหวานกับเพื่อน ส่วนของเล่นจะให้แก่เด็ก ๆ ในช่วงเย็นมีคนไปร้านตัดผมและร้านเสริมสวยมากเพื่อเตรียมตัวสำหรับวันถัดมา ผู้หญิงและเด็กหญิงจะตกแต่งมือเธอด้วยเมห์นดี มีการประดับไฟในตลาด, อาคารรัฐบาล, ธนคาร และมัสยิด จานด์ราตเป็นช่วงที่ผู้คนเยี่ยมเพื่อนกับญาติห่าง ๆ
แขวงพระบรมมหาราชวัง

พระบรมมหาราชวัง เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตอนุรักษ์เมืองเก่า สถานที่ราชการ และสถานศึกษา ตั้งชื่อตามสถานที่สำคัญในแขวงคือพระบรมมหาราชวัง
ที่ตั้งและอาณาเขต.
แขวงพระบรมมหาราชวังตั้งอยู่ทางทิศตะวันตกของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
ชีเม เวอร์ซาลย์กอ

ชีเม เวอร์ซาลย์กอ ([ʃǐːme ʋr̩sǎːʎko]; เกิด 10 มกราคม ค.ศ. 1992) เป็นอดีตนักฟุตบอลชาวโครเอเชีย เขาเคยลงเล่นในตำแหน่งแบ็กขวา ให้แก่ทีมชาติโครเอเชีย และหลากหลายสโมสรในอิตาลี และโครเอเชีย รวมถึง ลงเล่นรวม 100 นัดให้แก่อัตเลติโกมาดริด ในประเทศสเปน
เวอร์ซาลย์กอลงเล่นให้กับทีมชาติโครเอเชียครั้งแรกใน ค.ศ. 2011 และเป็นตัวแทนของประเทศในการแข่งขันฟุตบอลชิงแชมป์แห่งชาติยุโรปในปี ค.ศ. 2012 และ 2016 รวมถึงใน ฟุตบอลโลก 2014 และในฟุตบอลโลก 2018 เขาช่วยให้ทีมผ่านเข้าสู่รอบชิงชนะเลิศ จากการลงเล่น 6 จาก 7 นัด
เกียรติประวัติ.
ดีนาโมซาเกร็บ
อัตเลติโกมาดริด
โครเอเชีย
รางวัลส่วนตัว
เครื่องราชอิสริยาภรณ์
แขวงวังบูรพาภิรมย์

วังบูรพาภิรมย์ เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้า สถานที่ราชการ และสถานศึกษา
ที่ตั้งและอาณาเขต.
แขวงวังบูรพาภิรมย์ตั้งอยู่ทางทิศใต้ของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงวัดราชบพิธ

วัดราชบพิธ เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและสถานที่ราชการ ตั้งชื่อตามวัดในพื้นที่
ที่ตั้งและอาณาเขต.
แขวงวัดราชบพิธตั้งอยู่ทางทิศใต้ของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาโปโลในโอลิมปิกฤดูร้อน 1920

การแข่งขันโปโลในโอลิมปิกฤดูร้อน 1920 เป็นการแข่งขันกีฬาโปโลในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 25-31 กรกฎาคม พ.ศ. 2463 จัดขึ้นที่สนาม Wellingtonrenbaan ซึ่งการแข่งขันกีฬาโปโลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 17 คน จาก 4 ประเทศ
กีฬาเรือพายในโอลิมปิกฤดูร้อน 1920

การแข่งขันเรือพายในโอลิมปิกฤดูร้อน 1920 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 27-29 สิงหาคม พ.ศ. 2463 จัดขึ้นที่สนาม Grand Canal ซึ่งการแข่งขันกีฬาเรือพายครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 136 คน จาก 14 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
แขวงสำราญราษฎร์

สำราญราษฎร์ เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและสถานที่ราชการ
ที่ตั้งและอาณาเขต.
แขวงสำราญราษฎร์ตั้งอยู่ทางทิศตะวันออกของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬายิงปืนในโอลิมปิกฤดูร้อน 1920

การแข่งขันยิงปืนในโอลิมปิกฤดูร้อน 1920 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 22 กรกฎาคม - 3 สิงหาคม พ.ศ. 2463 จัดขึ้นที่สนาม Hoogboom Military Camp ซึ่งการแข่งขันกีฬายิงปืนครั้งนี้มีการแข่งขันทั้งหมด 21 รายการ คือ ประเภททีมชาย 21 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 236 คน จาก 18 ประเทศ
กีฬาเทนนิสในโอลิมปิกฤดูร้อน 1920

การแข่งขันเทนนิสในโอลิมปิกฤดูร้อน 1920 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 16-24 สิงหาคม พ.ศ. 2463 จัดขึ้นที่สนาม Beerschot Tennis Club, Kontich ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ และประเภททีมหญิง 2 รายการ และทีมผสม 1 รายการ โดยมีนักกีฬาเข้าร่วมแข่งขัน 236 คน จาก 18 ประเทศ
แขวงศาลเจ้าพ่อเสือ

ศาลเจ้าพ่อเสือ เป็นแขวงหนึ่งในพื้นที่เขตพระนคร กรุงเทพมหานคร เป็นแขวงที่มีขนาดพื้นที่เล็กที่สุด สภาพพื้นที่เป็นเขตการค้าและที่อยู่อาศัย ตั้งชื่อตามศาลเจ้าในพื้นที่
ที่ตั้งและอาณาเขต.
ตั้งอยู่ทางตอนกลางของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงเสาชิงช้า

เสาชิงช้า เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย ตั้งชื่อตามสถาปัตยกรรมในพื้นที่อันเป็นจุดสำคัญของกรุงเทพมหานคร
ที่ตั้งและอาณาเขต.
แขวงเสาชิงช้าตั้งอยู่ทางตอนกลางของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาจักรยานในโอลิมปิกฤดูร้อน 1912

การแข่งขันจักรยานในโอลิมปิกฤดูร้อน 1912 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 7 กรกฎาคม พ.ศ. 2459 จัดขึ้นที่สนาม Lake Mälaren ซึ่งการแข่งขันกีฬาจักรยานครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 123 คน จาก 16 ประเทศ
กีฬาขี่ม้าในโอลิมปิกฤดูร้อน 1912

การแข่งขันขี่ม้าในโอลิมปิกฤดูร้อน 1912 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 13-17 กรกฎาคม พ.ศ. 2459 จัดขึ้นที่สนาม ซึ่งการแข่งขันกีฬาขี่ม้าครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 62 คน จาก 10 ประเทศ
กีฬาฟันดาบในโอลิมปิกฤดูร้อน 1912

การแข่งขันฟันดาบในโอลิมปิกฤดูร้อน 1912 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 6-18 กรกฎาคม พ.ศ. 2459 จัดขึ้นที่สนาม Östermalms Idrottsplats ซึ่งการแข่งขันกีฬาฟันดาบครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 185 คน จาก 16 ประเทศ
กีฬาปัญจกีฬาสมัยใหม่ในโอลิมปิกฤดูร้อน 1912

การแข่งขันปัญจกีฬาสมัยใหม่ในโอลิมปิกฤดูร้อน 1912 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 7-12 กรกฎาคม พ.ศ. 2459 จัดขึ้นที่สนาม ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภทบุคคลชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 32 คน จาก 10 ประเทศ
แขวงบวรนิเวศ

บวรนิเวศ เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและการค้า
ที่ตั้งและอาณาเขต.
แขวงบวรนิเวศตั้งอยู่ทางทิศตะวันออกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาเรือพายในโอลิมปิกฤดูร้อน 1912

การแข่งขันเรือพายในโอลิมปิกฤดูร้อน 1912 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 17-19 กรกฎาคม พ.ศ. 2459 จัดขึ้นที่สนาม Djurgårdsbrunnsviken ซึ่งการแข่งขันกีฬาเรือพายครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 185 คน จาก 14 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
บนูตัยม์

บนูตัยม์  เป็นตระกูลของเผ่ากุเรชที่สืบสายมาจากฟิฮร์ อิบน์ มาลิกกับอัดนาน
บรรพบุรุษ.
ตระกูลนี้สืบสายมาจากตัยม์ อิบน์ มุรเราะฮ์ อิบน์ กะอับ อิบน์ ลุอัย อิบน์ ฆอลิบ อิบน์ ฟิฮร์ อิบน์ มาลิก อิบน์ อันนัฎร์ อิบน์ กินานะฮ์  ตัยม์เป็นสมาชิกของ "กุเรช อัลบิเฏาะฮ์" (กุเรชที่อาศัยใกล้กะอ์บะฮ์ในมักกะฮ์) และเป็นลุงของกุซ็อย อิบน์ กิลาบ หัวหน้าเผ่ากุเรชที่เป็นบรรพบุรุษฝ่ายพ่อของ"นบี"มุฮัมมัด
สมาชิกคนสำคัญ.
<templatestyles src="Div col/styles.css"/>
แขวงตลาดยอด

ตลาดยอด เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย
ที่ตั้งและอาณาเขต.
แขวงตลาดยอดตั้งอยู่ทางทิศเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬายิงปืนในโอลิมปิกฤดูร้อน 1912

การแข่งขันยิงปืนในโอลิมปิกฤดูร้อน 1912 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 29 มิถุนายน - 5 กรกฎาคม พ.ศ. 2459 จัดขึ้นที่สนาม Kaknäs, Råsunda ซึ่งการแข่งขันกีฬายิงปืนครั้งนี้มีการแข่งขันทั้งหมด 18 รายการ คือ ประเภททีมชาย 18 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 284 คน จาก 16 ประเทศ
กีฬาชักเย่อในโอลิมปิกฤดูร้อน 1912

การแข่งขันชักเย่อในโอลิมปิกฤดูร้อน 1912 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 8 กรกฎาคม พ.ศ. 2455 จัดขึ้นที่สนาม Stockholm Olympic Stadium ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 16 คน จาก 2 ประเทศ
แขวงชนะสงคราม

ชนะสงคราม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย และเป็นแขวงที่มีจำนวนประชากรน้อยที่สุดในกรุงเทพมหานคร
ที่ตั้งและอาณาเขต.
แขวงชนะสงครามตั้งอยู่ทางทิศตะวันตกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาชักเย่อในโอลิมปิกฤดูร้อน 1908

การแข่งขันชักเย่อในโอลิมปิกฤดูร้อน 1908 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 17-18 กรกฎาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 40 คน จาก 3 ประเทศ
แขวงบ้านพานถม

บ้านพานถม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า
ที่ตั้งและอาณาเขต.
แขวงบ้านพานถมตั้งอยู่ทางทิศตะวันออกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงบางขุนพรหม

บางขุนพรหม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า
ที่ตั้งและอาณาเขต.
แขวงบางขุนพรหมตั้งอยู่ทางทิศตะวันออกเฉียงเหนือสุดของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงวัดสามพระยา

วัดสามพระยา เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า เป็นที่ตั้งของสำนักงานเขตพระนคร ตั้งชื่อตามวัดในพื้นที่
ที่ตั้งและอาณาเขต.
แขวงวัดสามพระยาตั้งอยู่ทางทิศตะวันตกเฉียงเหนือสุดของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
กลุ่มพายุทอร์นาโด 21–26 พฤษภาคม พ.ศ. 2554

เหตุการณ์การเกิดกลุ่มพายุทอร์นาโดในวันที่ 21–26 พฤษภาคม พ.ศ. 2554 เป็นหนึ่งในการเหตุการณ์การเกิดกลุ่มพายุทอร์นาโดที่ใหญ่ที่สุดที่เคยบันทึกมา ซึ่งส่งผลกระทบต่อภูมิภาคมิดเวสต์และทางตอนใต้ของสหรัฐอเมริกา พายุทอร์นาโดส่วนใหญ่พัฒนาขึ้นในบริเวณ ทะเลสาบสุพีเรีย ไปทางตะวันตกเฉียงใต้ถึง รัฐเท็กซัสตอนกลาง อีกส่วนได้พัฒนาแยกตามพื้นที่ต่างๆ พายุจอปลิน (พ.ศ. 2554) ทำลายพื้นที่หนึ่งในสามของเมืองจอปลิน รัฐมิสซูรี ส่งผลให้มีผู้เสียชีวิต 158 รายและบาดเจ็บกว่า 1,000 ราย พายุทอร์นาโดจอปลินเป็นพายุที่อันตรายที่สุดในสหรัฐอเมริกานับตั้งแต่วันที่ 9 เมษายน 2490 เมื่อ พายุทอร์นาโดกลาเซียร์-ฮิกกินส์-วู้ดเวิร์ด สังหารผู้คน 181 รายในเขตเมืองวู้ดเวิร์ด รัฐโอคลาโฮมา พายุทอร์นาโดที่ทำให้มีผู้เสียชีวิตได้เกิดใน รัฐอาร์คันซอ, รัฐแคนซัส, รัฐมินนิโซตา และ รัฐโอคลาโฮมา เช่นกัน โดยรวมแล้ว เหตุการณ์การเกิดกลุ่มพายุทอร์นาโดส่งผลให้มีผู้เสียชีวิต 184 ราย ในจำนวนนั้น 6 รายเป็นผู้เสียชีวิตที่ไม่เกี่ยวข้องกับเหตุการณ์พายุทอร์นาโด ทำให้เหตุการณ์ในครั้งนั้นร้ายแรงเป็นที่สองรองจาก เหตุการณ์การเกิดกลุ่มพายุทอร์นาโด พ.ศ. 2554 ซึ่งเป็นที่ร้ายแรงที่สุดนับตั้งแต่พ.ศ. 2516 และเป็นเหตุการณ์การเกิดกลุ่มพายุทอร์นาโดที่สร้างความเสียหายเป็นอันดับสองในประวัติศาสตร์ของสหรัฐอเมริกา โดยอยู่อันดับหลังเหตุการณ์การเกิดกลุ่มพายุทอร์นาโดในเดือนเมษายนในปีเดียวกัน โดยมีความเสียหายอยู่ที่ประมาณ 4-7 พันล้านดอลลาร์สหรัฐ 
สรุปทางอุตุนิยมวิทยา.
เดือนเมษายน พ.ศ. 2554 เป็นเดือนที่เกิดพายุทอร์นาโดมากที่สุดเป็นประวัติการณ์ โดยมีการเกิดกลุ่มพายุทอร์นาโดที่ใหญ่ที่สุด (มากที่สุดเป็นประวัติการณ์) ในสัปดาห์สุดท้ายของเหตุการณ์คร่าชีวิตผู้คนไปถึง 324 ราย ในทางตรงกันข้าม 3 สัปดาห์แรกของเดือนพฤษภาคมนั้นสงบอย่างน่าประหลาด พายุทอร์นาโดที่แยกในพื้นที่ต่างๆ ได้รับการยืนยันเพียงไม่กี่ลูกเท่านั้น อย่างไรก็ตามรูปแบบนี้เปลี่ยนไปทันทีจากการที่ หย่อมความกดอากาศต่ำกำลังแรงเข้าร่วมกับเส้นไดรไลน์ (Dry Line) และแนวปะทะอากาศเย็น และเคลื่อนที่ไปทางตะวันออก
ในวันที่ 21 พฤษภาคม พายุฝนฟ้าคะนองขนาดเล็กเริ่มพัฒนาขึ้นที่ บราวน์เคาน์ตี้ รัฐแคนซัส ในขณะที่พายุอีกลูกก่อตัวขึ้นทางตะวันออกเฉียงใต้ของเมืองเอมโพเรีย รัฐแคนซัส ที่บราวน์เคาน์ตี้เกิดพายุทอร์นาโดในช่วงเวลาสั้นๆ เหนือนครโทพีกา รัฐแคนซัส โดยเกิดความเสียหายเล็กน้อย พายุลูกนี้ยังสร้างความเสียหายอย่างมากในเมืองออสคาลูซา รัฐแคนซัส และชุมชนอื่นๆ ใกล้เคียง ในขณะเดียวกันที่นครเอ็มโพเรียเกิดพายุขนาด EF3 (ตามมาตราเอนแฮนซ์ฟูจิตะ) ที่เมืองรีดดิง รัฐแคนซัส มีผู้เสียชีวิต 1 ราย อีกหลายรายได้รับบาดเจ็บและอย่างน้อยบ้านเรือน 20 หลังถูกทำลาย พายุทั้งสองพัฒนามาจากพายุทอร์นาโดลูกอื่นๆ ในตลอดช่วงเย็น
สภาพอากาศรุนแรงปานกลางได้ส่งผลกระทบที่มิดเวสต์และยาวออกไปสู่ทางใต้ของรัฐโอคลาโฮมา ในวันที่ 22 พฤษภาคม ทอร์นาโดที่เกิดจากซูเปอร์เซลล์ลูกแรกพัฒนาขึ้นในช่วงบ่าย ที่เมืองทวิน ทางตะวันตกของรัฐมินนิโซตา ก่อให้เกิดความเสียหายปานกลาง ในพื้นที่เมืองมินนีแอโพลิส หลังจากนั้นไม่นานพายุทอร์นาโดที่รุนแรงได้มุ่งเข้าหาเมืองฮาโมนี รัฐมินนิโซตา ทำให้องค์กรบริการสภาพอากาศแห่งชาติ (National Weather Service) ออกประกาศเตือนการเกิดพายุทอร์นาโดครั้งแรกของการเกิดกลุ่มพายุทอร์นาโด ช่วงบ่ายของวันนั้นเกิดพายุทอร์นาโดขนาดใหญ่และรุนแรงชนิดหลายตาพายุในระดับ EF5 (ตามมาตราเอนแฮนซ์ฟูจิตะ) ทำให้พายุทอร์นาโดในเมืองจอปลิน รัฐมิสซูรี่มีความรุนแรง ก่อให้เกิดการเสียชีวิต 158 ราย มันเป็นพายุทอร์นาโดลูกเดี่ยวที่อันตรายที่สุดในสหรัฐอเมริกาตั้งแต่ปี พ.ศ. 2490
อิวัน สตรีนิช

อิวัน สตรีนิช ([ǐʋan strǐːnitɕ]; เกิดวันที่ 17 กรกฎาคม ค.ศ. 1987) เป็นนักฟุตบอลชาวโครเอเชียที่เล่นในตำแหน่งแบ็กซ้าย ปัจจุบันไร้ต้นสังกัด
ทีมชาติ.
สตรีนิชถูกเรียกติดทีมชาติโครเอเชียเป็นครั้งแรกภายใต้การคุมทีมของบีลิช ในนัดกระชับมิตรที่พบกับออสเตรียเมื่อวันที่ 19 พฤษภาคม ค.ศ. 2010 หลังจากนั้น เขาได้กลายเป็นตัวหลักในตำแหน่งแบ็กซ้ายของทีมชาติ เขาเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรป 2012 ที่ประเทศโปแลนด์ เขาได้ลงเล่นในรอบแบ่งกลุ่มครบทุกนัด อีกทั้งยังทำแอสซิสต์ให้แก่มาริโอ มานด์ชูคิช ทำประตูตีเสมออิตาลี 1–1 ได้สำเร็จ อย่างไรก็ตาม เขาพลาดการติดทีมชาติในฟุตบอลโลก 2014 ที่ประเทศบราซิล เนื่องจากอาการบาดเจ็บที่แฮมสตริง
ในเดือนพฤษภาคม ค.ศ. 2018 สตรีนิชมีชื่อติดทีมชาติโครเอเชียสำหรับการแข่งขันฟุตบอลโลก 2018 ที่ประเทศรัสเซีย เขาได้ลงเล่น 6 จาก 7 นัด ช่วยให้โครเอเชียจบรองชนะเลิศในรายการนั้น อย่างไรก็ตาม เนื่องจากการวินิจฉัยหัวใจ ทำให้เขาต้องหลีกเลี่ยงการเล่นฟุตบอล และเมื่อเขาฟื้นฟูร่างกายได้ ก็ไม่เคยถูกเรียกติดทีมชาติอีกเลย
เกียรติประวัติ.
Hajduk Split
โครเอเชีย
เครื่องราชอิสริยาภรณ์
ราษฏรปติภวัน

ราษฏรปติภวัน (Rashtrapati Bhavan; , "rásh-tra-pa-ti bha-vun"; สถานพำนักของประธานาธิบดี", ชื่อเดิม ไวซ์รอยส์เฮาส์; Viceroy's House) หรือ ราษฎรบดีภวัน เป็นที่พำนักทางการของประธานาธิบดีอินเดีย ตั้งอยู่ปลายฝั่งตะวันตกของราชปัถในนิวเดลี ประเทศอินเดีย อาคารหลักประกอบด้วยห้อง 340 ห้อง 
การปฏิสังขรณ์ครั้งแรกเริ่มขึ้นในปี 1985 และเสร็จสิ้นในปี 1989 ส่วนในครั้งที่สองได้เริ่มต้นในปี 2010
โคมูโซ

โคมูโซ (; โรมาจิ: "Komusō", "นักบวชสุญตา") ก่อนกลางคริสต์ศตวรรษที่ 17 เรียกว่า โคโมโซ (; โรมาจิ: "komosō", "นักบวชหมวกกก") เป็นคณะนักบวชภิกขาจารของสำนักฟูเกะ อันเป็นสำนักเรียนที่แยกออกมาจากสำนักรินไซของศาสนาพุทธนิกายเซน ซึ่งรับจากความเชื่อจากศาสนาจารย์ชาวจีนอีกที มีมาตั้งแต่คริสต์ศตวรรษที่ 13 เฟื่องฟูมากในยุคเอโดะตรงกับช่วง ค.ศ. 1600–1868 นักบวชกลุ่มนี้มีลักษณะโดดเด่นเป็นที่สังเกตได้ ด้วยสวมหมวกที่สานจากหญ้าจำพวกกกเรียกว่าเท็งไกหรือเท็งกูอิ  สื่อถึงการไม่มีตัวตน และมีเครื่องเป่าลมไม้เรียกว่าชากูฮาจิ  หรือขลุ่ยไม้ไผ่ญี่ปุ่น เพลงที่เป่ามีชื่อเรียกว่า "ฮงเกียวกุ"  เป็นการฝึกสมาธิจากการกำหนดลมหายใจมากกว่ามุ่งให้เป็นเพลง กระทำเพื่อการรู้แจ้งด้วยตนเองหรือซูอิเซ็งอย่างหนึ่ง
ในรัฐบาลโชกุนอาชิกางะ โคมูโซได้รับอนุญาตให้จาริกได้ทั่วญี่ปุ่น ส่วนหนึ่งก็เพราะโคมูโซบางส่วนเป็นสายลับให้โชกุน บ้างก็เป็นสายลับที่แฝงตัวเป็นโคมูโซ กระทั่งโชกุนโทกูงาวะถูกโค่นลงใน ค.ศ. 1868 หลังจากนั้นจึงมีคำสั่งให้ยุบวัดของสำนักฟูเกะและนักบวชแบบโคมูโซลงใน ค.ศ. 1871 เพราะนักบวชยุ่งเกี่ยวกับทางโลกมากไป และมิได้ประพฤติตนตามหลักสุญตาอย่างที่ควรจะเป็น
เวดรัน ชอร์ลูกา

เวดรัน ชอร์ลูกา ([ʋědran tɕǒrluka]; เกิดวันที่ 5 กุมภาพันธ์ ค.ศ. 1986) เป็นนักฟุตบอลชาวโครเอเชียที่เป็นกัปตันของโลโคโมติฟมอสโก เขาเล่นได้หลายตำแหน่งในกองหลัง แต่ส่วนมากจะเล่นในตำแหน่งเซ็นเตอร์แบ็กหรือแบ็กขวา
ชอร์ลูกามาจากทีมเยาวชนของดีนาโมซาเกร็บ และได้ลงเล่นให้ทีมชุดใหญ่ครั้งแรกใน ค.ศ. 2003 ต่อมาใน ค.ศ. 2007 เขาย้ายไปแมนเชสเตอร์ซิตีในพรีเมียร์ลีกด้วยค่าตัว 8 ล้านปอนด์ ฤดูกาลถัดมาเขาย้ายไปทอตนัมฮอตสเปอร์และอยู่ที่นั่น 4 ฤดูกาล ก่อนที่จะย้ายไปโลโคโมติฟมอสโก
ชอร์ลูกาเป็นหนึ่งในผู้เล่นที่ลงเล่นให้กับทีมชาติโครเอเชียมากที่สุด โดยลงเล่นทั้งสิ้น 103 นัด เขาลงเล่นให้กับทีมชาติชุดเยาวชนหลายรุ่นอายุ ก่อนที่จะลงเล่นให้กับทีมชาติชุดใหญ่เป็นครั้งแรกในเดือนสิงหาคม ค.ศ. 2006 ในนัดกระชับมิตรที่พบกับอิตาลี เขาเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรปในปี 2008, 2012, 2016 และฟุตบอลโลกในปี 2014 และ 2018 หลังจบการแข่งขันฟุตบอลโลก ในเดือนสิงหาคม ค.ศ. 2018 ชอร์ลูกาประกาศเลิกเล่นทีมชาติ
เกียรติประวัติ.
สโมสร.
ดีนาโมซาเกร็บ
ทอตนัมฮอตสเปอร์
โลโคโมติฟมอสโก
ทีมชาติ.
โครเอเชีย
แกรัตซาแห่งบัลแกเรีย

แกรัตซา-มารียาแห่งบัลแกเรีย (1348–1390) ทรงเป็นเจ้าหญิงจากจักรวรรดิบัลแกเรียที่ 2และจักรพรรดินีแห่งจักรวรรดิไบแซนไทน์ ในฐานะพระมเหสีของจักรพรรดิอันโดรนิคอสที่ 4 พาลาโอโลกอส พระองค์ทรงเป็นพระธิดาในพระเจ้าซาร์อีวัน อาแลกซันเดอร์และพระมเหสีองค์ที่สองของพระองค์ ซารีนาซาราห์-แตออดอรา
สโมสรฟุตบอลโครเอเชียคัยดูกสปลิต

สโมสรฟุตบอลโครเอเชียคัยดูกสปลิต  เป็นสโมสรฟุตบอลอาชีพโครเอเชียที่ก่อตั้งใน ค.ศ. 1911 ตั้งอยู่ที่เมืองสปลิต สนามเหย้าของสโมสรคือสนามกีฬาป็อลยุด ความจุ 35,000 ที่นั่ง ใช้งานมาตั้งแต่ ค.ศ. 1979 สีเสื้อเหย้าคือเสื้อสีขาว กางเกงสีน้ำเงิน และถุงเท้าสีน้ำเงิน ไฮดูกเป็นสโมสรฟุตบอลที่ได้รับความนิยมเป็นอย่างมาก โดยมีผู้สนับสนุนทั้งจากในและต่างประเทศ คู่ปรับหลักของสโมสรคือดินามอซาเกร็บ นัดที่ทั้งคู่พบกันถูกเรียกว่า "ดาร์บีนิรันดร์กาล"
ไฮดูกก่อตั้งโดยกลุ่มนักเรียนจากเมืองสปลิต ต่อมาในช่วงคริสต์ทศวรรษ 1920–1940 สโมสรได้เข้าร่วมแข่งขันยูโกสลาฟเฟิสต์ลีก ต่อมาหลังจากสงครามโลกครั้งที่สองและการก่อตั้งระบบลีกของยูโกสลาเวียใน ค.ศ. 1946 สโมสรยังคงเล่นในลีกสูงสุดของยูโกสลาเวียต่อไป จนกระทั่งการล่มสลายของยูโกสลาเวีย ทำให้สโมสรเข้าร่วมแข่งขันโครเอเชียนเฟิสต์ลีกนับตั้งแต่ ค.ศ. 1992 เป็นต้นมา และไม่เคยตกชั้นจากลีกสูงสุดอีกเลย พวกเขาเป็นหนึ่งในสโมสรที่ประสบความสำเร็จมากที่สุดในโครเอเชียและยูโกสลาเวีย ชนะเลิศลีกยูโกสลาเวีย 9 สมัย ชนะเลิศลีกโครเอเชีย 6 สมัย ชนะเลิศฟุตบอลคัพยูโกสลาเวีย 9 สมัย ชนะเลิศฟุตบอลคัพโครเอเชีย 5 สมัย และชนะเลิศฟุตบอลซูเปอร์คัพโครเอเชียอีก 5 สมัย
"ยุคทอง" ของสโมสรเกิดขึ้นในคริสต์ทศวรรษ 1970 ซึ่งพวกเขาชนะเลิศลีกยูโกสลาเวีย 4 สมัย และฟุตบอลคัพยูโกสลาเวีย 5 สมัย ไฮดูกยังเป็นสโมสรเดียวที่ชนะเลิศฟุตบอลคัพยูโกสลาเวีย 5 สมัยติดต่อกัน (ค.ศ. 1972–1977) และเป็นสโมสรเดียวของยูโกสลาเวียที่คว้าแชมป์ลีกแบบไร้พ่าย (ฤดูกาล 1950) ผลงานในระดับทวีปยุโรปที่ดีที่สุดคือการเข้ารอบก่อนรองชนะเลิศของยูโรเปียนคัพ 3 ครั้ง เข้ารอบรองชนะเลิศยูฟ่าคัพหนึ่งครั้ง และเข้ารอบรองชนะเลิศยูฟ่าคัพวินเนอร์สคัพหนึ่งครั้ง
ใน ค.ศ. 2008 สโมสรมีสถานะเป็นบริษัทหลักทรัพย์ หุ้นส่วนใหญ่มีนครสปลิตเป็นเจ้าของ ไฮดูกเป็นหนึ่งในสองสโมสรของโครเอเชียที่มีแฟนเป็นเจ้าของ โดยมีแฟนเป็นเจ้าของถึง 43,000 คนใน ค.ศ. 2016 นอกจากในโครเอเชียแล้ว ยังมีฐานแฟนสโมสรอีกประมาณ 50 แห่ง ทั้งในเยอรมนี รวมไปถึงประเทศที่ห่างไกลขึ้นอย่างสหรัฐ ไอร์แลนด์ และออสเตรเลีย
แกรา ตามารา

แกรา ตามารา  (1340 - หลังปี 1378) เป็นเจ้าหญิงของจักรวรรดิบัลแกเรียที่ 2 ทรงเป็นพระธิดาในพระเจ้าซาร์อีวัน อาแลกซันเดอร์และซารีนาซารา-แตออดอรา พระองค์อภิเษกสมรสครั้งแรกกับเดิสเปิตกอนสตันติน และครั้งที่ 2 กับสุลต่านมูรัดที่ 1 หลังจากที่อยู่ในจักรวรรดิออตโตมัน พระองค์ยังนับถือศาสนาคริสต์อีสเทิร์นออร์ทอดอกซ์ พระองค์สิ้นพระชนม์ประมาณปี ค.ศ. 1389 โดยพระศพของพระองค์อยู่ถัดจากหลุมฝังพระศพของสุลต่านมูรัดที่ 1
กูแบร์นดากาตาลุญญา

กูแบร์นดากาตาลุญญา , โกบิเอร์โนเดกาตาลุญญา , กูแบร์นเดกาตาลุญญอ (อารัน:) หรือ สภาบริหาร  เป็นฝ่ายบริหารของฌานาราลิตัตดากาตาลุญญา (ทบวงการปกครองแคว้นกาตาลุญญา) มีหน้าที่รับผิดชอบและดำเนินการกระทำทางการเมือง การบังคับใช้กฎระเบียบ และการบริหารของฌานาราลิตัต
ประธานฌานาราลิตัตดากาตาลุญญาเป็นหัวหน้าฝ่ายบริหาร เขาหรือเธออาจแต่งตั้งมุขมนตรีขึ้นหนึ่งคนเพื่อให้เป็นผู้ช่วยหรือผู้ทำการแทนตนเองก็ได้ แต่หลังจากปี พ.ศ. 2549 ตำแหน่งดังกล่าวก็ถูกแทนด้วยตำแหน่งรองประธานฌานาราลิตัตดากาตาลุญญาซึ่งต้องผ่านความเห็นชอบจากสภานิติบัญญัติกาตาลุญญาก่อน มนตรีคนอื่น ๆ ก็มาจากการแต่งตั้งของประธานฌานาราลิตัตเช่นกัน ทั้งนี้ มนตรีไม่จำเป็นต้องเป็นสมาชิกสภานิติบัญญัติ และพวกเขามีสิทธิ์แทรกแซงการอภิปรายในสภาโดยอัตโนมัติ
ธรรมนูญการปกครองตนเองของกาตาลุญญากำหนดไว้ว่า สมาชิกที่อยู่ระหว่างการดำรงตำแหน่งของกูแบร์นดากาตาลุญญาจะไม่ถูกจับกุมจากความผิดที่ (ถูกสันนิษฐานว่า) ก่อขึ้นในแคว้นกาตาลุญญา ยกเว้นกรณีที่เป็นความผิดซึ่งหน้า โดยจะได้รับการพิพากษาในศาลยุติธรรมสูงสุดกาตาลุญญาหรือแผนกคดีอาญาของศาลสูงสุดสเปนเมื่ออยู่นอกแคว้นกาตาลุญญาเท่านั้น
สภานิติบัญญัติกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ด้วยมติเสียงข้างมาก 70 เสียงต่อ 10 เสียง มาเรียโน ราฆอย นายกรัฐมนตรีสเปนตอบโต้ด้วยการประกาศยุบสภานิติบัญญัติและสั่งปลดผู้บริหารกาตาลุญญาออกจากตำแหน่ง และกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน
อาลี อัชราฟ ดาวิเชียน

อาลี อัชราฟ ดาวิเชียน
อาลี อัชราฟ ดาวิเชียน (علی‌اشرف درویشیان‎‎; 25 สิงหาคม ค.ศ. 1941 – 26 ตุลาคม ค.ศ. 2017) เป็นนักเขียนและนักวิชาการชาวอิหร่าน ภายหลังจากการสิ้นสุดอบรมวิทยาลัย ดาวิเชียนก็สอนในหมู่บ้านยากจน ใน กิลาน-อี-กฮาบ และ ซาห์ อาบาด (ปัจจุบันคือเมือง อิสลามาบาด)
มาร์เจน ซาสตราพี นักเขียนลูกครึ่งอิหร่าน-ฝรั่งเศส ได้กล่าวถึง ดาวิเชียน ว่า เขานิยายภาพ "แพร์ซโพลิส" ดาวิเชียนเสียชีวิตที่โรงพยาบาลเมื่อวันที่ 26 ตุลาคม ค.ศ. 2017
อารัน

อารัน (อารันและ) หรือ อะรัน  มีชื่อทางการเดิมว่า บัลดารัน (อารัน:) เป็นเขตการปกครองที่มีฐานะเป็น "หน่วยดินแดนพิเศษ" ทางตอนเหนือสุดของจังหวัดแยย์ดา แคว้นกาตาลุญญา ประเทศสเปน ครอบคลุมบริเวณหุบเขาอารันซึ่งมีเนื้อที่ 620.47 ตารางกิโลเมตร (239.56 ตารางไมล์) ในเทือกเขาพิเรนีส ดินแดนนี้เป็นหนึ่งในพื้นที่สองแห่งของสเปนแผ่นดินใหญ่ (และเป็นพื้นที่แห่งเดียวของกาตาลุญญาแผ่นดินใหญ่) ที่ตั้งอยู่ทางด้านเหนือของเทือกเขา
อารันมีอาณาเขตจรดฝรั่งเศสทางทิศเหนือ จรดแคว้นอารากอนทางทิศตะวันตก และจรดเทศมณฑลอัลตาริบาโกร์ซาและปัลยัสซูบิราของแคว้นกาตาลุญญาทางทิศใต้และทิศตะวันออกตามลำดับ เมืองหลักของอารันคือบิเอ็ลยอซึ่งมีประชากรจำนวน 5,474 คน (พ.ศ. 2557) ในขณะที่ประชากรทั้งหมดของอารันมีจำนวน 9,991 คน (พ.ศ. 2557) ข้อมูลจากสำมะโนภาษาศาสตร์ พ.ศ. 2544 ระบุว่า ประชากรส่วนใหญ่ในอารันพูดภาษาสเปนเป็นภาษาแม่ (ร้อยละ 38.78) รองลงมาพูดภาษาอารัน (ร้อยละ 34.19) และภาษากาตาลา (ร้อยละ 19.45) เป็นภาษาแม่ ส่วนประชากรอีกร้อยละ 7.56 พูดภาษาอื่นเป็นภาษาแม่ ผู้พูดภาษาอื่น ๆ ที่ไม่ใช่ภาษาอารันซึ่งเป็นภาษาประจำถิ่นมักเป็นผู้ที่เกิดนอกหุบเขาอารันหรือเป็นลูกหลานของพวกเขา
ยูโกะ อะระกิดะ

ยูโกะ อะระกิดะ (เกิด 14 กุมภาพันธ์ ค.ศ. 1954) เป็นนักวอลเลย์บอลหญิงชาวญี่ปุ่นซึ่งชนะเลิศในการแข่งขันโอลิมปิก ปัจจุบันเป็นประธานกรรมการกรีฑาในสภาโอลิมปิกเอเชีย (Athlete's Committee of the Olympic Council of Asia)
เธอเป็นสมาชิกทีมญี่ปุ่นที่ชนะการแข่งขันโอลิมปิกเมื่อ ค.ศ. 1976
ในเดือนกุมภาพันธ์ ค.ศ. 2012 เธอได้รับแต่งตั้งเป็นผู้อำนวยการฝ่ายกีฬาในการเสนอตัวเป็นเจ้าภาพโอลิมปิก ค.ศ. 2020 ของกรุงโตเกียว
สาธารณรัฐกาตาลุญญา (พ.ศ. 2560)

สาธารณรัฐกาตาลุญญา (กาตาลาและ) หรือ สาธารณรัฐกาตาลุญญอ (อารัน:) หรือที่รู้จักกันในชื่อ กาตาลุญญา  เป็นรัฐที่ประกาศเอกราชฝ่ายเดียวและไม่ได้รับการรับรองในคาบสมุทรไอบีเรีย สภานิติบัญญัติกาตาลุญญาลงมติประกาศเอกราชจากสเปนเมื่อวันที่ 27 ตุลาคม พ.ศ. 2560 ท่ามกลางวิกฤตการณ์รัฐธรรมนูญว่าด้วยการลงประชามติเอกราชกาตาลุญญา พ.ศ. 2560
ภายในเวลาไม่ถึงชั่วโมงหลังจากที่สภานิติบัญญัติกาตาลุญญาประกาศเอกราช วุฒิสภาสเปนก็มีมติสนับสนุนให้ใช้มาตรา 155 ของรัฐธรรมนูญแห่งราชอาณาจักรสเปน พ.ศ. 2521 ซึ่งอนุญาตให้รัฐบาลสเปนใช้มาตรการใด ๆ ก็ตามที่จำเป็นกับแคว้นหนึ่ง ๆ เพื่อคุ้มครองประโยชน์โดยรวมของสเปน มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญา ปลดฝ่ายบริหารกาตาลุญญาออกจากตำแหน่ง และกำหนดจัดการเลือกตั้งในกาตาลุญญาแบบกะทันหันในวันที่ 21 ธันวาคม พ.ศ. 2560 การ์ลัส ปุดจ์ดาโมน ประธานฝ่ายบริหารกาตาลุญญาแถลงว่า ในสังคมประชาธิปไตย มีเพียงสภานิติบัญญัติเท่านั้นที่สามารถแต่งตั้งหรือถอดถอนฝ่ายบริหารได้ และขอให้ชาวกาตาลุญญา "ต่อต้าน" การบังคับใช้มาตรา 155 "ตามวิถีประชาธิปไตย" แต่เขาไม่ได้กล่าวอย่างชัดเจนว่าจะตอบสนองอย่างไรต่อคำสั่งต่าง ๆ ของรัฐบาลสเปน
ในวันที่ 30 ตุลาคม การ์มา ฟูร์กาเด็ลย์ ประธานสภานิติบัญญัติกาตาลุญญาประกาศยกเลิกการประชุมสภาที่กำหนดไว้ในวันรุ่งขึ้นเนื่องจากสภา "ได้ถูกยุบ" จึงเท่ากับว่าเธอยอมรับคำสั่งของราฆอยไปโดยปริยาย ภายหลังในวันเดียวกันปรากฏว่า ปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้ลี้ภัยไปยังเบลเยียมเพื่อหลบเลี่ยงการถูกดำเนินคดีจากฝ่ายตุลาการของสเปน เนื่องจากโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ ในขณะเดียวกัน สถานการณ์ในกาตาลุญญาก็กลับคืนสู่สภาพปกติโดยปราศจากความไม่สงบหรือการนัดหยุดงานทั่วไป เป็นสัญญาณที่แสดงให้เห็นว่า อำนาจบริหารโดยตรงจากทางมาดริดสามารถตั้งมั่นอยู่ได้โดยมีการต่อต้านเพียงเล็กน้อย จากนั้น ศาลรัฐธรรมนูญสเปนก็มีมติยับยั้งการประกาศเอกราชในวันถัดมา
เปอร์เซียนกัลฟ์โปรลีก

เปอร์เซียนกัลฟ์โปรลีก  ซึ่งเป็นที่รู้จักกันทั่วไปในชื่อ อิหร่านโปรลีก เป็นลีกฟุตบอลสูงสุดของประเทศอิหร่าน ก่อตั้งในปี ค.ศ. 2001
สโมสรที่เข้าร่วมเปอร์เซียนกัลฟ์โปรลีก (ฤดูกาล 2017–18).
<section begin=map />
<section end=map />
โรงเรียนเชียงคาน

โรงเรียนเชียงคาน (อักษรย่อ : ช.ค.) เป็นโรงเรียนมัธยมศึกษาขนาดใหญ่ประจำอำเภอเชียงคาน จังหวัดเลย สังกัดเขตพื้นที่การศึกษามัธยมศีกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนมัธยมศึกษาที่เก่าแก่ที่สุดของจังหวัดเลย (หากไม่นับโรงเรียนสโมสรวิทยาลัย และโรงเรียนสตรีเลยที่ถูกยุบเป็นโรงเรียนเลยพิทยาคมในปี พ.ศ. 2515) ปัจจุบันมีอายุ ปี
ประวัติ.
โรงเรียนเชียงคาน เป็นโรงเรียนประจำอำเภอแห่งแรกในจังหวัดเลยและเป็นโรงเรียนมัธยมศึกษาแห่งที่ 3 ของจังหวัดเลยรองจากโรงเรียนสโมสรวิทยาลัย และโรงเรียนสตรีเลย เปิดทำการสอนเมื่อวันที่ 17 พฤษภาคม พ.ศ. 2493 โดยอาศัย โรงเรียนบ้านเชียงคาน "วิจิตรวิทยา" เป็นสถานที่ดำเนินการจัดการเรียนการสอน เมื่อเดือนกรกฎาคม พ.ศ. 2493 ผู้ปกครองนักเรียนร่วมกับอำเภอเขียงคาน และประชาชนได้สร้างอาคารเรียนชั่วคราวให้ 1 หลัง จึงได้ย้ายออกจาก โรงเรียนบ้านเชียงคาน "วิจิตรวิทยา" มาดำเนินการโดยเอกเทศและปรับปรุงบริเวณอาคารสถานที่มาเรื่อย ๆ
ปัจจุบัน โรงเรียนเชียงคาน ตั้งอยู่เลขที่ 48 หมู่ 2 ถ.ศรีเชียงคาน อ.เชียงคาน จ.เลย มีอาคารเรียน 5 อาคาร อาคารปฏิบัติการ 5 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,600 คน จัดเป็นโรงเนียนมัธยมศึกษาขนาดใหญ่ของจังหวัดเลย และเป็นโรงเรียนประจำอำเภอเชียงคาน ภายใต้การนำของท่านผู้อำนวยการ นายสุเมธ ปานะถึก โรงเรียนเชียงคานอยู่ในกลุ่มสหวิทยาเขตหลักเมืองของสำนักงานเขตพื้นที่การศึกษามัธยมศึกษา เขต 19
สถานที่ภายในโรงเรียน.
โรงเรียนมีอาคารเรียนประกอบด้วย
หลักสูตรที่เปิดสอน.
โรงเรียนเชียงคานมีแผนการเรียนที่เปิดสอน ดังนี้
ชั้นมัธยมศึกษาตอนปลาย.
จำนวน 6 ห้องเรียน ประกอบด้วย
นีกอลา กรูแอฟสกี

นีกอลา กรูแอฟสกี (เกิด 31 สิงหาคม ค.ศ. 1970) เป็นนักการเมืองชาวมาซิโดเนีย ดำรงตำแหน่งนายกรัฐมนตรีมาซิโดเนียตั้งแต่วันที่ 27 สิงหาคม พ.ศ. 2549 จนถึงวันที่ 18 มกราคม พ.ศ. 2559 และอยู่ในพรรคการเมือง VMRO-DPMNE  ตั้งแต่เดือนพฤษภาคม พ.ศ. 2546 เคยเป็นรัฐมนตรีว่าการกระทรวงการคลังซึ่งนำโดยนายกรัฐมนตรีลุบโช จอร์จีฟสกี้ จนถึงเดือนกันยายนปี พ.ศ. 2545
อาชีพทางการเมือง.
รัฐมนตรีว่าการกระทรวงการคลัง.
รัฐบาลภายใต้การนำของลุบโช จอร์จีฟสกี้ ได้ขายบริษัทมาเกดอนสกี เทเลกอม ให้กับบริษัท Matáv ของฮังการี และขายโรงกลั่นน้ำมัน OKTA ให้กับบริษัทเอลีนิกา เปเตรไลอาของกรีซ นีกอลา กรูแอฟสกียังดำเนินการปฏิรูปทางการเงิน รวมถึงการปฏิรูประบบการชำระเงินและภาษีมูลค่าเพิ่ม 18% โดยกำหนดให้ต้องมีใบเสร็จรับเงินสำหรับหน่วยธุรกิจของมาซิโดเนียทั้งหมด ซึ่งเป็นโครงการที่ออกแบบมาเพื่อต่อสู้กับการหลีกเลี่ยงภาษี
ผู้นำพรรค.
นีกอลา กรูแอฟสกี เป็นผู้นำของพรรคชาตินิยม VMRO- DPMNE หลังจากที่ VMRO-DPMNE พ่ายแพ้ในการเลือกตั้งรัฐสภา พ.ศ. 2545 ก็เกิดความขัดแย้งภายในพรรคช่วงหนึ่ง กรูแอฟสกีเป็นผู้นำที่สนับสนุนสหภาพยุโรป และเขาได้รับเลือกให้เป็นผู้นำพรรคหลังจากที่ลุบโช จอร์จีฟสกี้ลาออกจากตำแหน่ง หลังจากที่ลืบโค โจกีเอฟสกี ออกจาก VMRO-DPMNE เขาก็ตั้งพรรคของตัวเอง  แต่ VMRO-DPMNE ยังสามารถรักษาผู้สนับสนุนพรรคส่วนใหญ่เอาไว้
นายกรัฐมนตรี.
พรรค VMRO-DPMNE ชนะการเลือกตั้งรัฐสภาเมื่อเดือนกรกฎาคม พ.ศ. 2549 และเมื่อวันที่ 25 สิงหาคม พ.ศ. 2549 กรูแอฟสกีได้จัดตั้งรัฐบาลใหม่ขึ้น รัฐบาลของเขามีบุคคลใหม่ซึ่งส่วนใหญ่อยู่ในวัย 30 ปีเศษ มาแทนที่คนรุ่นเก่าในกระทรวงสำคัญและตำแหน่งอื่น ๆ ผลจากการเลือกตั้งกรูแอฟสกีมีความโดดเด่นจากการเป็นหัวหน้ารัฐบาลที่มาจากการเลือกตั้งในยุโรปคนแรกที่เกิดในคริสต์ทศวรรษ 1970
นาคี ๒

นาคี ๒ เป็นภาพยนตร์ไทยแนวแฟนตาซี-ระทึกขวัญในปี พ.ศ. 2561 สร้างมาจากนวนิยายในชื่อเดียวกันของตรี อภิรุม ผลิตโดย ดู เอ็นเตอร์เทนเม้นท์, เซิร์ช เอ็นเตอร์เทนเม้นท์ และบีฮีมอธ แคปิตอล จัดจำหน่ายโดยเอ็ม พิคเจอร์ส กำกับโดย พงษ์พัฒน์ วชิรบรรจง และนำแสดงโดย ณเดชน์ คูกิมิยะ, อุรัสยา เสปอร์บันด์, ภูภูมิ พงศ์ภาณุภาค, ณฐพร เตมีรักษ์ และ ลักขณา อมิตรสูญ โดยฉายอย่างเป็นทางการในวันที่ 18 ตุลาคม พ.ศ. 2561 ภาพยนตร์ทำรายได้ ภาพยนตร์ทำรายได้ 161.19 ล้านบาท (กรุงเทพ ปริมณฑล และเชียงใหม่) และ 417.55 ล้านบาท (ทั่วประเทศ) 
การผลิต.
การพัฒนา.
"นาคี ๒" เกิดจากความสำเร็จของละครเรื่อง "นาคี" ที่ออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2559 เนื่องจากกระแสตอบรับและเรตติงที่ดีทำให้ทางช่อง 3 เสนอให้ทำภาคต่อเพื่อออกอากาศอีกครั้ง แต่พงษ์พัฒน์ วชิรบรรจง ผู้กำกับของละครเรื่องนี้เล็งเห็นว่า "นาคี" สามารถเติบโตไปได้มากกว่านี้ จึงตัดสินใจนำโครงเรื่องมาเรียบเรียงบทใหม่ทั้งหมด เพื่อสร้างเป็นภาพยนตร์เพื่อออกฉายใน พ.ศ. 2561
ในการถ่ายทำภาพยนตร์ "นาคี ๒" ผู้สร้างกล่าวว่า จะมีการถ่ายฉากทั้งแบบปกติและแบบบลูสกรีน เพื่อนำฉากดังกล่าวมาเข้ากระบวนการปั้นแบบด้วยการใช้เทคโนโลยีคอมพิวเตอร์ กราฟิก (Computer Graphic) ซึ่งเดิมทางผู้ร่วมทุนคือ บีฮีมอธ แคปิตอล เสนอให้พงษ์พัฒน์เลือกใช้บริษัทซีจีชั้นนำ เช่นจากทางเกาหลี หรือทางฮ่องกงที่มีความละเอียดอ่อนและมีคุณภาพสูง แต่ทางพงษ์พัฒน์เองเล็งเห็นว่าการใช้บริษัทจากต่างประเทศ จะทำให้คุณค่าของภาพยนตร์ลดลงไป จึงได้เลือกใช้ทีมซีจีเดิมคือ แฟตแคต (Fatcat) ที่เคยทำกราฟิกของละครเรื่อง "นาคี" มาก่อน และมีความคุ้นชินในตัวแบบอยู่แล้ว จึงทำให้ชิ้นงานสามารถเดินหน้าได้ด้วยดี ด้วยงบประมาณการสร้างซีจีกว่า 20 ล้านบาท
เนื้อเรื่องโดยรวมเล่าถึงเหตุการณ์ที่เกิดขึ้นใน พ.ศ. 2560 หรือ 60 ปี นับจากเหตุการณ์ในละครเรื่อง "นาคี" ที่เกิดใน พ.ศ. 2500 เค้าโครงเรื่องยังคงเหมือนกับภาคแรกคือ ความเชื่อในเรื่องพญานาค โดยเล่าผ่านสองตัวละครใหม่คือ สารวัตรป้องปราบ (ณเดชน์ คูกิมิยะ) และ สร้อย (อุรัสยา เสปอร์บันด์)
การตอบรับ.
การเข้าฉายและรายได้.
เอ็ม พิคเจอร์ส แอคอาร์ต เจเนเรชั่น และเซิร์ช เอ็นเตอร์เทนเม้นท์ ได้จัดพิธีบวงสรวงสักการะบูชา "พ่อปู่ศรีสุทโธ" และ "แม่ย่าศรีปทุมมา" ณ ป่าคำชะโนด อำเภอบ้านดุง จังหวัดอุดรธานี และจัดพิธีบวงสรวงภาพยนตร์ก่อนเข้าฉาย ณ ลานวัดศิริสุทโธคำชะโนด เมื่อวันที่ 12 กันยายน พ.ศ. 2561 ก่อนแถลงข่าวเปิดตัวภาพยนตร์อย่างเป็นทางการในช่วงหัวค่ำของวันเดียวกัน ณ ลานกิจกรรมชั้น 1 ศูนย์การค้าเซ็นทรัลพลาซา อุดรธานี ถนนประจักษ์ศิลปาคม อำเภอเมืองอุดรธานี ภาพยนตร์ฉายรอบปฐมทัศน์ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน ในวันที่ 15 ตุลาคม พ.ศ. 2561
"นาคี ๒" เข้าฉายจริงในประเทศไทยเมื่อวันที่ 18 ตุลาคม พ.ศ. 2561 โดยวันแรกทำรายได้ 17.77 ล้านบาทซึ่งถือเป็นภาพยนตร์ไทยที่มีรายได้เปิดตัวสูงที่สุดเป็นอันดับหนึ่งในปี พ.ศ. 2561 ทำลายสถิติเดิมของ "น้อง.พี่.ที่รัก" (13.3 ล้านบาท) และอยู่ในอันดับที่เก้าของภาพยนตร์ไทยที่มีรายได้เปิดตัวสูงสุดตลอดกาล รายได้รวม 5 วันแรกเท่ากับ 73.54 ล้านบาท รายได้สัปดาห์แรกที่เข้าฉาย 120.06 ล้านบาทและยังครองอันดับหนึ่งบ็อกซ์ออฟฟิซประเทศไทยในสัปดาห์แรก ก่อนที่จะตกไปอยู่อันดับที่สองในสัปดาห์ที่สองของการเข้าฉายและทำรายได้สะสมรวม 149.51 ล้านบาท ทำสถิติภาพยนตร์ทำรายได้สูงสุดในปี 2561 สัปดาห์ที่สามตกไปอยู่อันดับที่ 4 ทำรายได้สะสม 156.04 ล้านบาท รายได้สะสมในกรุงเทพ ปริมณฑล และเชียงใหม่ ถึงวันที่ 18 พฤศจิกายน 2561 อยู่ที่ 161.19 ล้านบาท ทั่วประเทศ 417.55 ล้านบาท
กาชีนา

"กาชีนา"  เป็นเพลงของนักร้องชาวเกาหลีใต้ ซ็อนมี เพลงเขียนโดยเท็ดดี พัก, ซ็อนมี, โจ รี และ 24 เพลงออกจำหน่ายในรูปแบบซีดีและดิจิทัลดาวน์โหลดเมื่อวันที่ 22 สิงหาคม ค.ศ. 2017 ผ่านสังกัดเมกอัสเอนเตอร์เทนเมนต์และเดอะแบล็กเลเบิล "กาชีนา" เป็นเพลงแรกของซ็อนมีหลังจากวันเดอร์เกิลส์ยุบวงและไม่ต่อสัญญากับสังกัดเจวายพีเอนเตอร์เทนเมนต์
เพลงขึ้นสู่อันดับสูงสุดบนแกออนดิจิทัลชาร์ต ด้วยยอดขายกว่า 7 แสนดาวน์โหลดในเดือนตุลาคม ค.ศ. 2017
เบื้องหลัง.
"กาชีนา" เขียนโดยเท็ดดี พัก, ซ็อนมี, โจ รี และ 24 และผลิตโดยเดอะแบล็กเลเบิลซึ่งเป็นบริษัทในเครือของวายจีเอนเตอร์เทนเมนต์ "กาชีนา" เป็นเพลงแนวแดนซ์ฮอลล์และซินธ์ป็อปที่มีรูปแบบตะวันออกและเสียงเบสที่เป็นจังหวะ
บนชาร์ตเพลง.
เพลงเปิดตัวที่อันดับที่ 2 บนแกออนดิจิทัลชาร์ตในชาร์ตของวันที่ 20–26 สิงหาคม ค.ศ. 2017 ด้วยยอด 174,383 ดาวน์โหลด และ 4,670,275 สตรีมส์ ในสัปดาห์ที่สอง เพลงขึ้นสู่อันดับสูงสุดบนชาร์ต ด้วยยอด 151,199 ดาวน์โหลด และ 7,201,441 สตรีมส์ ในชาร์ตประจำเดือนสิงหาคม เพลงติดอันดับที่ 15 ก่อนที่จะขึ้นไปถึงอันดับ 3 ในเดือนถัดมา ในเดือนกันยายน ค.ศ. 2017 เพลงขายได้มากกว่า 667,590 ดาวน์โหลด
ในสหรัฐอเมริกา เพลงเปิดตัวที่อันดับที่ 3 บนชาร์ต "บิลบอร์ด" เวิลด์ดิจิทัลซองส์ ด้วยยอด 1,000 ดาวน์โหลด ในสัปดาห์ที่สิ้นสุดวันที่ 9 กันยายน ค.ศ. 2017
พรรคชาติภูฏาน

พรรคชาติภูฏาน  เป็นอดีตพรรคการเมืองในประเทศภูฏานซึ่งจัดตั้งขึ้นเพื่อเข้าชิงชัยในการเลือกตั้งทั่วไปในประเทศภูฏาน พ.ศ. 2551 ประกอบด้วยพันธมิตรข้าราชการทหารและพลเรือน ตลอดจนนักธุรกิจ
เขตผู้ว่าการลิโวเนีย

เขตผู้ว่าการลิโวเนีย (#เปลี่ยนทาง , ; , , ภายหลังจากที่ชาวลัตเวียเข้ามาอาศัยอยู่ในภูมิภาควิซซีมี) เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการลิโวเนียในอดีตปัจจุบันปัจจุบันเป็นส่วนหนึ่งของประเทศลัตเวีย และ ประเทศเอสโตเนีย
การแบ่งเขตการปกครอง.
เขตผู้ว่าการลิโวเนีย แบ่งเขตการปกครองทั้งหมด 9 เขต ("Kreis")
จอนโจ เคนนี

จอนโจ เคนนี (เกิด 15 มีนาคม 2540) นักฟุตบอลอาชีพชาวอังกฤษในตำแหน่งแบ๊กขวาปัจจุบันลงเล่นให้กับสโมสร เอฟเวอร์ตัน ในศึก พรีเมียร์ลีก. เขาเข้าร่วมทีมเยาวชนของเอฟเวอร์ตันตั้งแต่ ค.ศ. 2006 เมื่ออายุได้ 9 ปีกระทั่งได้เซ็นสัญญาเป็นนักฟุตบอลอาชีพกับเอฟเวอร์ตันเมื่อเดือนกรกฎาคม ค.ศ. 2014 ขณะอายุได้ 17 ปี
ระดับอาชีพ.
วีแกนแอทเลติก (ยืมตัว).
เคนนีเซ็นสัญญาย้ายไปร่วมทีม วีแกนแอทเลติก ในศึก ลีกวัน เมื่อวันที่ 21 กรกฎาคม ค.ศ. 2015 ด้วยสัญญายืมตัวโดยลงเล่นทั้งสิ้น 7 นัดให้กับทีมชุดใหญ่และกลับทีมเอฟเวอร์ตันเมื่อหมดสัญญายืมตัวซึ่ง แกรี คอลด์เวลล์ กุนซือของทีมวีแกนในขณะนั้นได้พยายามขอขยายสัญญายืมตัวแต่ไม่สำเร็จ
ออกซฟอร์ดยูไนเต็ด (ยืมตัว).
วันที่ 27 มกราคม ค.ศ. 2016 เคนนีได้เซ็นสัญญาย้ายไปร่วมทีม ออกซฟอร์ดยูไนเต็ด แห่งศึก ลีกทู ด้วยสัญญายืมตัวระยะสั้น 1 เดือนกระทั่งในภายหลังได้ขยายสัญญายืมตัวเป็นจบฤดูกาลก่อนจะย้ายกลับไปร่วมทีมเอฟเวอร์ตันโดยลงเล่นทั้งสิ้น 17 นัด
เอฟเวอร์ตัน.
เคนนีได้โอกาสประเดิมสนามในนามทีมชุดใหญ่ให้กับเอฟเวอร์ตันใฐานะตัวสำรองที่ลงมาแทน แมททิว เพนนิงตัน ในศึกพรีเมียร์ลีกนัดสุดท้ายของฤดูกาล 2015–2016 นัดที่พบกับทีม นอริชซิตี เมื่อวันที่ 15 พฤษภาคม ค.ศ. 2016
เขตผู้ว่าการคูร์ลันด์

เขตผู้ว่าการคูร์ลันด์ หรือเป็นที่รู้จักในชื่อ จังหวัดคูร์ลันด์ (#เปลี่ยนทาง , ; ;) และ รัฐบาลคูร์ลันด์  เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการคูร์ลันด์ในอดีตปัจจุบันปัจจุบันเป็นส่วนหนึ่งของประเทศลัตเวีย
เขตผู้ว่าการคูร์ลันด์ก่อตั้งขึ้นในปี 1795 โดยได้ดินแดนส่วนหนึ่งจาก ดัชชีคูร์ลันด์และเซมีกัลเลีย ซึ่งผนวกเข้ากับจักรวรรดิรัสเซีย โดยได้รวมเป็นจังหวัดคูร์ลันด์ซึ่งมีเมืองหลักที่ เยลกาวา (หรือ มีเตาในอดีต) ทั้งนี้เป็นผลสืบเนื้องจากการแบ่งเครือจักรภพโปแลนด์-ลิทัวเนียครั้งที่สาม จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวเยอรมันบอลติกภายใต้สภาประจำภูมิภาค 
เขตผู้ว่าการคูร์ลันด์มีเขตชายแดนทางทิศเหนือติดกับ ทะเลบอลติก, อ่าวริกา และเขตผู้ว่าการลิโวเนีย ทางตะวันออกเฉียงเหนือและทิศตะวันออกติดกับอ่าวริกา, เขตผู้ว่าการลิโวเนีย และวีเจบสค์; ทางใต้ติดกับเขตผู้ว่าการวิลนาและคอฟโน และ ปรัสเซียตะวันออก และทางตะวันตกติดกับทะเลบอลติก โดยที่จำนวนประชากรของเขตผู้ว่าการนี้อยู่ที่ 553,300 ในปี 1846
เขตผู้ว่าการคูร์ลันด์สิ้นสภาพลงในช่วง สงครามโลกครั้งที่หนึ่ง หลังจากที่ จักรวรรดิเยอรมัน เข้าปกครองภูมิภาคในปี 1915 และรัสเซียยอมจำนนและยกดินแดนตาม สนธิสัญญาเบรสท์-ลีตอฟสก์ ในวันที่ 3 มีนาคม 1918
ยูเออีโปรลีก

ยูเออีโปรลีก  ซึ่งเป็นที่รู้จักกันทั่วไปในชื่อ อาราเบียนกัลฟ์ลีก เป็นลีกฟุตบอลสูงสุดของสหรัฐอาหรับเอมิเรตส์ ก่อตั้งในปี ค.ศ. 1973
สโมสรที่เข้าร่วมยูเออีโปรลีก (ฤดูกาล 2022–23).
<section begin=map /><section end=map />
รอเฌ ดูว์มา

รอเฌ ดูว์มา  (9 พฤษภาคม ค.ศ. 1932 – 2 กรกฎาคม ค.ศ. 2016) เป็นนักแสดงชาวฝรั่งเศส แสดงภาพยนตร์มากถึง 100 เรื่อง ตั้งแต่ปี ค.ศ. 1954 จนถึง ค.ศ. 2016
พรรคอนาธิปไตยปฏิวัติสังคม

พรรคอนาธิปไตยปฏิวัติสังคม  เป็นพรรคการเมืองที่ก่อตั้งเพียงระยะสั้นในประเทศอิตาลี ก่อตั้งในเดือนมกราคม ค.ศ. 1891 ที่ครองเกสคาโปลาโก มีอุดมการณ์ทางการเมืองแบบสังคมนิยม และอนาธิปไตย พรรคอนาธิปไตยปฏิวัติสังคม ได้เปลี่ยนชื่อเป็น พรรคสังคมอิตาลี ท่ามกลางการต่อสู้นิกายและขับไล่ฝ่ายอนาธิปไตย ในปี ค.ศ. 1895
ลูกฟุตบอล

ลูกฟุตบอล เป็นลูกบอลชนิดหนึ่งที่ใช้ในการเล่นกีฬาฟุตบอล ลูกฟุตบอลที่มีมาตราฐานนั้นต้องตรงตาม ฟุตบอลในช่วงแรกนั้นได้มีการคาดการว่าน่าจะเกิดจากการนำกระเพาะปัสสาวะหรือกระเพาะอาหารของสัตว์มาทำซึ่งเมื่อเตะกันมากเกินไปก็จะทำให้เกิดการแตกได้ จนกระทั่งในช่วงศตวรรษที่ 19 ชาร์ล กู๊ดเยียร์ (Charles Goodyear) ได้ริเริ่มใช้ยางสังเคราะห์ในการผลิตฟุตบอลขึ้น หลังจากนั้นก็ได้มีการพัฒรูปแบบ การวิจัยด้านเทคโนโลยี และอื่นๆเพื่อให้ลูกฟุตบอลมีประสิทธิภาพดีขึ้น
ประวัติ.
ในปี ค.ศ. 1863 ได้มีการกำหนดรูปร่างและลักษณะของลูกฟุตบอลขึ้นครั้งแรกโดยสมาคมฟุตบอลอังกฤษ เนื่องจากก่อนหน้านี้นั้นยังไม่มีมาตราฐานที่แน่นอน โดยมีกฎว่าลูกฟุตบอลต้องมีลักษณะเป็นทรงกลม มีเส้นรอบวงต้องไม่มากกว่า 28 นิ้วและห้ามน้อยกว่า 27 นิ้ว น้ำหนักนั้นต้องไม่มากกว่า 16 ออนซ์และไม่น้อยกว่า 14 ออนซ์
ลูกบอลที่ใช้ในการแข่งขันฟุตบอลโลก.
รายชื่อ รูปร่าง สีสันของลูกฟุตบอลที่ใช้การแข่งขัน ฟุตบอลโลก ครั้งแรกจนถึงครั้งล่าสุดมีดังนี้
ประเทศติมอร์-เลสเตในโอลิมปิกฤดูร้อน 2016

ประเทศติมอร์-เลสเต (หรือรู้จักกันในนาม ติมอร์ตะวันออก) ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 นี่เป็นครั้งที่ 4 ของติมอร์-เลสเตที่ร่วมโอลิมปิกฤดูร้อน
กรีฑา.
ติมอร์เลสเตได้รับสิทธิ์จาก IAAF เพื่อส่งนักกีฬา 2 คน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016
สาธารณรัฐนิยมในประเทศสวีเดน

สาธารณรัฐนิยมในประเทศสวีเดน  เป็นการเคลื่อนไหวเพื่อที่จะสถาปนาระบอบสาธารณรัฐ และยกเลิกระบอบราชาธิปไตย
ภาพรวม.
สาธารณรัฐสวีเดนขึ้นอยู่กับความคิดที่จะปฏิเสธและไม่จำเป็นที่ประเทศจะปกครองในระบอบราชาธิปไตย ในประเทศสวีเดนได้มีพรรคการเมืองที่สนับสนุนให้ประเทศปกครองในระบอบสาธารณรัฐ ได้แก่ พรรคสังคมประชาธิปไตย, พรรคซ้าย และ พรรคกรีน นอกจากนี้ก็ได้มีองค์การที่ต่อต้านสถาบันกษัตริย์ในประเทศสวีเดนอย่างเช่น สมาคมสาธารณรัฐสวีเดน
รายชื่อบุคคลในยุคสามก๊ก (ป)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ป รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
มหาวิทยาลัยมหิดล วิทยาเขตอำนาจเจริญ

มหาวิทยาลัยมหิดล วิทยาเขตอำนาจเจริญ (ชื่อย่อ: ม.มหิดล อำนาจเจริญ / MUAM) เป็นโครงการจัดตั้งวิทยาเขตในสังกัดมหาวิทยาลัยมหิดล ตั้งอยู่ที่ถนนชยางกูร ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ
ประเทศลีชเทินชไตน์ในโอลิมปิกฤดูร้อน 2016

ประเทศลีชเทินชไตน์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 ตั้งแต่ประเทศลีชเทินชไตน์ได้เปิดประเทศอย่างเป็นทางการก็ได้ร่วมโอลิมปิกฤดูร้อน มีการยกเลิกเพียงสองครั้ง
ว่ายน้ำ.
ประเทศลีชเทินชไตน์ได้ร่วมรับเชิญจาก FINA ซึ่งประเทศลีชเทินชไตน์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
เทนนิส.
ประเทศลีชเทินชไตน์ได้ร่วมรับเชิญจากคณะกรรมการไตรภาคีโอลิมปิกฤดูร้อน 2012 (world no. 274) ในรายการเดี่ยวของผู้หญิงเป็นครั้งที่สองในการแข่งขันโอลิมปิกเทนนิส
รอย อเลน

รอย อเลน (ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991
เดอะเฟซ (สหราชอาณาจักร)

เดอะเฟซ เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา รายการได้เริ่มออกอากาศวันที่ 30 กันยายน ค.ศ. 2013 ทางช่อง สกาย ลิฟวิ่ง] เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ
อย่างไรก็ตาม ในเดือนกรกฎาคม ค.ศ. 2014 ได้รับการยืนยันว่าจะไม่มีการสร้างฤดูกาลถัดไปของรายการอีกเนื่องจากเรตติ้งของรายการที่ย่ำแย่
กติกา.
"ดูบทความหลักที่: เดอะเฟซ"
ซีซัน.
สัญลักษณ์สี
<templatestyles src="Col-begin/styles.css"/>
โนเกีย 2010

โนเกีย 2010 เป็นโทรศัพท์เคลื่อนที่ของโนเกีย ผลิตเมื่อเดิอน มกราคม ค.ศ. 1994 โนเกีย 2010 คิดค้นข้อความตัวอักษรเอสเอ็มเอส โนเกีย 2010 เป็นโทรศัพท์รุ่นแรกที่สามารถเขียนข้อความได้ง่ายขึ้น คุณสมบัติอื่น ๆ เช่น บันทึกการโทรออกและรับสายและสายที่ไม่ได้รับ 10 หมายเลข
ซัมซุง บี5310

ซัมซุง จีที-บี5310 เป็นโทรศัพท์มือถือประเภทคอร์บี้ รู้จักกันในชื่อ ซัมซุง จีนีโอ สไลด์ หรือ ซัมซุง คอร์บี้ โปร ผลิตเมื่อปี ค.ศ. 2009
ลักษณะ.
ซัมซุง จีที-บี5310 มีน้ำหนัก 135 กรัม เป็นโทรศัพท์ที่มีลักษณะแบบเควอร์ตี แผงหน้าปัดมีลักษณะมันเงา 
คุณลักษณะ.
หน้าจอโทรศัพท์มีขนาด 240 × 320 พิกเซล, (2.8 นิ้ว) ความสามารถในการบันทึกรายชื่อเบอร์โทรศัพท์ สามารถบันทึกได้มากถึง 1000 รายชื่อ รองรับการใช้ไวไฟ
ฟิลิปปินส์ฟุตบอลลีก

ฟิลิปปินส์ฟุตบอลลีก  เป็นลีกฟุตบอลสูงสุดของประเทศฟิลิปปินส์ โดยมาแทนลีกเดิมที่มีชื่อว่า ยูไนเต็ดฟุตบอลลีก ก่อตั้งในปี ค.ศ. 2017
ทำเนียบสโมสรชนะเลิศ.
<templatestyles src="Col-begin/styles.css"/>
หลุมแก๊สดาร์วาซา

หลุมแก๊สดาร์วาซา หรือ เดร์เวเซ ("Җәхеннем дервезеси",) เป็นหลุมแก๊สขนาดใหญ่กลางทะเลทรายการากุม ในเขตจังหวัดอาฮาล ประเทศเติร์กเมนิสถาน เกิดจากการพังถล่มของเพดานแอ่งเก็บแก๊สธรรมชาติที่เดิมเป็นถ้ำลง หลุมแก๊สมีขนาดความกว้าง 69 เมตร และลึก 30 เมตร ในปี พ.ศ. 2514 นักธรณีวิทยาจุดไฟเพื่อจะกำจัดแก๊สมีเทนซึ่งเป็นพิษและคาดว่าไฟจะลุกไม่นาน แต่กลับไม่เป็นไปตามนั้น โดยไฟได้ลุกโชติช่วงต่อเนื่องตั้งแต่เวลานั้นจนถึงปัจจุบัน คนท้องถิ่นและผู้มาเยือนบางส่วนเรียกว่า ประตูสู่นรก ปัจจุบันหลุมแก๊สเป็นสถานที่ท่องเที่ยวโดยเฉพาะในเวลากลางคืน
ในปี พ.ศ. 2553 ประธานาธิบดีแห่งเติร์กเมนิสถาน กูรฺ์บันกูลี เบอร์ดีมูฮาเมโดฟ มีข้อสั่งการให้ปิดหลุมแก๊สนี้เพราะเกรงจะกระทบกับแหล่งน้ำมันและแก๊สธรรมชาติในเขตข้างเคียง แต่ต่อมาในปี พ.ศ. 2556 เขาได้ประกาศให้บริเวณดังกล่าวเป็นพื้นที่สงวนทางธรรมชาติแทน
ประเทศเซเชลส์ในโอลิมปิกฤดูร้อน 2016

ประเทศเซเชลส์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 เป็นครั้งที่ 8 ของประเทศเซเชลส์ในการแข่งขันกีฬาโอลิมปิกฤดูร้อนยกเว้นโอลิมปิกฤดูร้อน 1988 ที่กรุงโซลเนื่องจากมีส่วนสนับสนุนการคว่ำบาตรของเกาหลีเหนือ
กรีฑา.
ประเทศเซเชลส์ได้รับตัวแทนจาก IAAF เพื่อส่งนักกีฬาสองคน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016
ว่ายน้ำ.
ประเทศเซเชลส์ได้ร่วมรับเชิญจาก FINA ซึ่งประเทศเซเชลส์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
กีโยม เดอ โลปีตาล

กีโยม ฟร็องซัว อ็องตวน, มาร์กีแห่งโลปีตาล (ค.ศ. 1661 – 2 กุมภาพันธ์ ต.ศ. 1704) เป็นนักคณิตศาสตร์ชาวฝรั่งเศส เกิดที่กรุงปารีสในครอบครัวขุนนาง เป็นบุตรของแอนน์-อาแล็กซ็องดร์ เดอ โลปีตาลและเอลิซาเบธ กอเบแล็ง โลปีตาลรับราชการทหารก่อนจะลาออกเนื่องจากปัญหาด้านสายตาและหันไปสนใจด้านคณิตศาสตร์ ในปี ค.ศ. 1691 เขาพบกับโยฮันน์ แบร์นูลลี นักคณิตศาสตร์ชาวสวิสและเรียนแคลคูลัสกับแบร์นูลลี สองปีต่อมา โลปีตาลได้รับเลือกให้เป็นสมาชิกของสถาบันวิทยาศาสตร์ฝรั่งเศสและดำรงตำแหน่งรองประธานสองสมัย
โลปีตาลมีผลงาน เช่น การหาความยาวส่วนโค้งของกราฟลอการิทึม, เป็นหนึ่งในผู้แก้ปัญหาเส้นโค้งบราคิสโทโครน (brachistochrone curve) ในปี ค.ศ. 1696 เขาแต่งตำราชื่อ "Analyse des Infiniment Petits pour l'Intelligence des Lignes Courbes" ที่กล่าวถึงแคลคูลัสของไลบ์นิซ ตำรานี้ถือเป็นตำราแคลคูลัสเชิงอนุพันธ์เล่มแรก นอกจากนี้ยังมีการกล่าวถึงหลักเกณฑ์โลปีตาลเป็นครั้งแรก (อย่างไรก็ตาม เชื่อกันว่าแบร์นูลลีเป็นผู้ค้นพบหลักเกณฑ์ดังกล่าว)
ด้านชีวิตส่วนตัว โลปีตาลแต่งงานกับมารี-ชาร์ล็อตต์ เดอ รอมิลลีย์ เดอ ลา เชสเนเลย์ ทั้งคู่มีบุตรด้วยกัน 4 คน โลปีตาลเสียชีวิตที่กรุงปารีสในปี ค.ศ. 1704
วลาดอ บุชกอฟสกี

วลาดอ บุชกอฟสกี  (เกิด 2 ธันวาคม ค.ศ. 1962) เป็นอดีตนายกรัฐมนตรีของสาธารณรัฐมาซิโดเนียซึ่งได้รับเลือกจากรัฐสภาเมื่อวันที่ 15 ธันวาคม พ.ศ. 2547 ก่อนหน้านี้เขาเคยเป็นรัฐมนตรีว่าการกระทรวงกลาโหมของมาซิโดเนียตั้งแต่เดือนพฤษภาคม พ.ศ. 2544 ถึงพฤศจิกายน พ.ศ. 2544 และตั้งแต่เดือนพฤศจิกายน พ.ศ. 2545 ถึงเดือนธันวาคม พ.ศ. 2547
เมื่อวันที่ 9 ธันวาคม พ.ศ. 2551 วลาดอ บุชกอฟสกีถูกตัดสินว่ามีความผิดในการใช้อำนาจในทางที่ผิดในขณะที่ทำหน้าที่เป็นรัฐมนตรีว่าการกระทรวงกลาโหมระหว่างการสู้รบในปีพ.ศ. 2544 และถูกตัดสินจำคุกสามปีครึ่งในคุก
ชีวิตในวัยเด็ก.
วลาดอ บุชกอฟสกี เกิดเมื่อวันที่ 2 ธันวาคม ค.ศ. 1962 ที่สกอเปีย, เอส อาร์ มาซิโดเนีย, สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศมาซิโดเนีย)
วลาดอ บุชกอฟสกีจบการศึกษาจากคณะนิติศาสตร์ในสกอเปียในปีพ.ศ. 2529 เขาเข้าศึกษาระดับปริญญาตรีสาขาวิทยาศาสตร์ในปีค.ศ. 1992 ที่คณะนิติศาสตร์ในสกอเปีย เขารับปริญญาเอกหัวข้อ "กฎหมายโรมันและกฎหมายร่วมสมัย"
เรื่องวิพากษ์วิจารณ์.
ผู้แทนโซบลาเนียในรัฐบาลขวามาซิโดเนียได้ลงมติเมื่อวันที่ 20 สิงหาคม พ.ศ. 2550 เขาต้องถูกจับกุมในข้อกล่าวหาเกี่ยวกับการมีส่วนร่วมในการจัดหาอาวุธซึ่งมีมูลค่า 2.5 ล้านยูโร (3.18 ล้านเหรียญสหรัฐ)
การแทรกแซงสามฝ่าย

การแทรกแซงสามฝ่าย (ญี่ปุ่น: 三国干渉) คือการแทรงแทรงทางการทูตโดยจักรวรรดิรัสเซีย, จักรวรรดิเยอรมัน และประเทศฝรั่งเศส เมื่อ 23 เมษายน ค.ศ.1895 เกี่ยวกับข้อสัญญาในสนธิสัญญาชิโมโนเซกิ ที่ญี่ปุ่นได้ลงนามกับราชวงศ์ชิงของจีนเพื่อยุติสงครามจีน-ญี่ปุ่นครั้งที่หนึ่ง สนธิสัญญาดังกล่าวทำให้ญี่ปุ่นได้เข้าครอบครองคาบสมุทรเหลียวตงตลอดจนเมืองท่าสำคัญอย่างพอร์ทอาเทอร์ รัสเซียซึ่งมีเขตอิทธิพลอยู่ในจีนอยู่แล้วเกิดความกังวลใจถึงการรุกคืบของญี่ปุ่น รัสเซียได้ชักชวนเยอรมันและฝรั่งเศสร่วมกดดันให้ญี่ปุ่นคืนดินแดนดังกล่าวแก่จีนแลกกับการที่ญี่ปุ่นจะได้รับค่าปฏิกรรมสงครามจากจีนมากขึ้นอีก 30 ล้านตำลึง รวมเป็น 230 ล้านตำลึง (จากเดิม 200 ล้านตำลึง) ญี่ปุ่นได้มีปฏิกิริยาตอบโต้การแทรกแซงครั้งนี้และกลายเป็นหนึ่งในสาเหตุที่ทำให้เกิดสงครามรัสเซีย-ญี่ปุ่นในปี 1904
ดัชชีคูร์ลันด์และเซมีกัลเลีย

ดัชชีคูร์ลันด์และเซมีกัลเลีย  เป็นดัชชีในภูมิภาคบอลติก โดยก่อตั้งขึ้นในปี 1561 จนในปี 1569 ดัชชีนี้ได้กลายเป็นเครือรัฐของแกรนด์ดัชชีลิทัวเนีย และ เครือจักรภพโปแลนด์–ลิทัวเนีย ตั้งแต่ปี 1569 
ถึงปี 1726 ดัชชีได้เข้าร่วมกับ เครือจักรภพโปแลนด์–ลิทัวเนีย โดย Sejm ในปี 1726 จนในวันที่ 28 มีนาคม 1795 ดัชชีคูร์ลันด์และเซมีกัลเลียได้ถูกผนวกกับจักรวรรดิรัสเซียในการแบ่งโปแลนด์ครั้งที่สาม
ต่อมาดัชชีคูร์ลันด์และเซมีกัลเลียได้จัดตั้งรัฐอายุสั้นขึ้นในวันที่ 8 มีนาคม ถึงวันที่ 22 กันยายน 1918 โดยใช้ชื่อเดียวกัน โดยเป็นแผนที่จะจัดตั้งสหดัชชีบอลติก (United Baltic Duchy) โดย จักรวรรดิเยอรมัน จนเยอรมนียอมจำนนในภูมิภาคบอลติกในช่วงสิ้นสุดสงครามโลกครั้งที่หนึ่ง พื้นที่ดัชชีคูร์ลันด์และเซมีกัลเลียได้กลายเป็นส่วนหนึ่งของประเทศลัตเวีย หลังสงครามโลกครั้งที่หนึ่งจบลง; ดูเพิ่มที่ ดัชชีคูร์ลันด์และเซมีกัลเลีย (ค.ศ. 1918)
ณัฐพล นาคพาณิชย์

พลเอก ณัฐพล นาคพาณิชย์ (13 กุมภาพันธ์ พ.ศ. 2504) ชื่อเล่น เล็ก เป็นนายทหารบกและนักการเมืองชาวไทย ปัจจุบันดำรงตำแหน่งรักษาราชการแทนรัฐมนตรีว่าการกระทรวงกลาโหม ในฐานะรัฐมนตรีช่วยว่าการกระทรวงกลาโหม ในรัฐบาล แพทองธาร ชินวัตร ผู้อำนวยการศูนย์เฉพาะกิจบริหารสถานการณ์บริเวณชายแดนไทย-กัมพูชา และรักษาราชการแทนนายกสภาทหารผ่านศึก
ประวัติ.
ชีวิตส่วนตัว.
ณัฐพล นาคพาณิชย์ เกิดเมื่อวันที่ 13 กุมภาพันธ์ พ.ศ. 2504 และสมรสกับวนิดา นาคพาณิชย์ มีธิดา 2 คน
การศึกษา.
จบการศึกษาจากโรงเรียนเตรียมทหาร รุ่นที่ 20 โรงเรียนนายร้อยพระจุลจอมเกล้า รุ่นที่ 31 (รุ่นเดียวกับพล.อ. อภิรัชต์ คงสมพงษ์ รองเลขาธิการพระราชวัง และอดีตผู้บัญชาการทหารบก) โรงเรียนเสนาธิการทหารบก ชุดที่ 71 และวิทยาลัยป้องกันราชอาณาจักร
การทำงาน.
พล.อ. ณัฐพล เคยรับราชการทหารเป็นผู้บังคับกองร้อยอาวุธเบา กองพันทหารราบที่ 2 กรมทหารราบที่ 31 รักษาพระองค์ เมื่อปี พ.ศ. 2531 ต่อมาเป็นอาจารย์โรงเรียนเสนาธิการทหารบก อาจารย์วิทยาลัยการทัพบก เป็นเจ้ากรมยุทธการทหารบก ในปี พ.ศ. 2558 เป็นรองเสนาธิการทหารบก พ.ศ. 2559 และหัวหน้าส่วนอำนวยการ สำนักงานเลขาธิการ คณะรักษาความสงบแห่งชาติ พ.ศ. 2559
ในปีต่อมาเป็นเสนาธิการทหารบก และเป็นรองผู้บัญชาการทหารบก พ.ศ. 2561 - 2563 จากนั้นจึงโอนย้ายมาเป็นเลขาธิการสภาความมั่นคงแห่งชาติ พ.ศ. 2563 ในระหว่างนั้นได้รับแต่งตั้งเป็นรองประธานกรรมการในคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรน่า 2019 (โควิด-19) รองหัวหน้าสำนักงานประสานงานกลาง ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการนโยบายป่าไม้แห่งชาติ กรรมการและผู้ช่วยเลขานุการคณะกรรมการต่อต้านการทุจริตแห่งชาติ
ภายหลังเกษียณอายุราชการ ได้รับแต่งตั้งเป็นที่ปรึกษานายกรัฐมนตรี (พลเอก ประยุทธ์ จันทร์โอชา)
ในภาคธุรกิจ เขาได้รับแต่งตั้งเป็นกรรมการ บริษัท ธนาคารทหารไทย จำกัด (มหาชน) พ.ศ. 2561 - พ.ศ. 2563 และกรรมการอิสระและกรรมการกำกับดูแลกิจการที่ดี บริษัท ไออาร์พีซี จำกัด (มหาชน) พ.ศ. 2562 - พ.ศ. 2563
ในเดือนกันยายน พ.ศ. 2566 เขาได้รับการแต่งตั้งเป็นเลขานุการรัฐมนตรีว่าการกระทรวงกลาโหม (สุทิน คลังแสง) และอีกหนึ่งปีต่อมา พล.อ.ณัฐพล ได้รับการแต่งตั้งเป็นรัฐมนตรีช่วยว่าการกระทรวงกลาโหม และ อุปนายกคนที่หนึ่งองค์การสงเคราะห์ทหารผ่านศึก
ในปี พ.ศ. 2568 ได้รับแต่งตั้งเป็นรักษาราชการแทนรัฐมนตรีว่าการกระทรวงกลาโหมผู้อำนวยการศูนย์เฉพาะกิจบริหารสถานการณ์บริเวณชายแดนไทย-กัมพูชาและรักษาราชการแทนนายกสภาทหารผ่านศึก
ราชการพิเศษ.
พล.อ. ณัฐพล นาคพาณิชย์ ได้ตำแหน่งนายทหารพิเศษประจำกรมทหารราบที่ 1 มหาดเล็กรักษาพระองค์